ผมมีเพศสัมพันธ์โดยไม่ป้องกันกับแฟน และให้แฟนกินยาคุมฉุกเฉินเมื่อวันที่ 12 พ.ย. หลังจากนั้น แฟนเริ่มมีอาการคล้ายเป็นประจำเดือนในวันที่ 15 พ.ย. ต่อมาได้มีเพศสัมพันธ์โดยไม่ป้องกันอีกครั้งในวันที่ 20 พ.ย. ระหว่างร่วมเพศพบว่าแฟนยังมีเลือดออกคล้ายประจำเดือนอยู่ อยากทราบว่า ถ้าครั้งนี้ไม่กินยาคุมฉุกเฉิน แฟนผมจะมีโอกาสตั้งครรภ์มากน้อยแค่ไหนครับ (ที่ระบุว่ามีอาการคล้ายเป็นประจำเดือน เพราะปกติรอบเดือนของแฟนจะอยู่ราวๆช่วงต้นเดือนครับ แต่มีอาการเลือดออกในปริมาณเท่าๆกับเป็นปะรจำเดือนปกติ)
สวัสดีค่ะ การมีเลือดออกผิดปกติทางช่องคลอดดังกล่าวมานั้น อาจจะเกิดจาก ผลข้างเคียงจากการใช้ยาคุมกำเนิดแบบฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูกซึ่งการใช้ยาคุมฉุกเฉินไปนั้น อาจทำให้มีเลือดออกผิดปกติทางช่องคลอดตามมาได้ประมาณ 1-2 สัปดาห์หลังใช้ยา เป็นผลข้างเคียงที่เกิดได้ปกติของยา ไม่ได้บ่งบอกว่าตั้งครรภ์หรือไม่และถ้าหลังใช้ยา ไปมีเพศสัมพันธ์ไม่ป้องกันอีก ยาจะไม่ได้มีประสิทธิภาพครอบคลุมเพศสัมพันธ์หลังการใช้ยาค่ะ นั้นก็มีโอกาสตั้งครรภ์ได้ถ้าไม่ได้กินยาเข้าไปเพิ่มถ้าจะมีเพศสัมพันธ์กันบ่อยๆ เป็นประจำ ควรใช้วิธีการคุมกำเนิดที่มีประสิทธิภาพสูง เช่น ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนตอนนี้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.อีกครั้ง ถ้ามีเลือดออกผิดปกติติดต่อกันต่อเนื่องก็ควรรีบไปตรวจเพิ่มเติม